LAOAG CITY – Nagsangsangit ti ama ti pulis nga natiliwan nga agilaklako ti druga idiay Dingras, Ilocos Norte apaman a naammuan na ti pannakatiliw ti anak na gapu ti maipawil a druga.
Daytoy ti kinumpirmaran iti Bombo Radyo ni P/Chief Insp Teddy Rosqueta, chief of police ti PNP Dingras.
Naammuan a ti ama ni PO2 Jam Ballesteros, ti pulis nga natiliw nga agilaklako ti druga ket maysa a retirado a pulis.
Kuna ni Rosqueta nga kabaliktad ni PO2 Ballesteros ti ama na idi adda pay laeng iti serbisyu gapu ta nasayaat ken mapagwadan a pulis.
Iti agdama ni PO2 Ballesteros ket nagtalinaed iti kustodiyar ti PNP Dingras bayat a maisagsagana dagiti dokomento para ti pannakaipila ti kaso kontra kenkuana ita nga aldaw.
Malagip a ni Ballesteros ket natiliwn ti maysa a plastic sachet ti ken sangaribu a pisos a marked money iti naiwayat kenkuana a drug buy bust operation itay kallabes a lawas babaen kadagiti pada a pulis.
ilo_Latn ilo_Latn ilo_Latn ilo_Latn ilo_Latn ilo_Latn